Virat Kohli (gebore 5 November 1988) is 'n Indiese krieketspeler en tans kaptein van die Indiese nasionale krieketspan. Kohli word as een van die beste kolwers in die wêreld en 'n elegante regterhandskolwer beskou. Hy was kaptein van die Indiese o/19-span wat die 2008 o/19-wêreldbeker in Maleisië gewen het en het 'n paar maande later sy EDI-debuut vir Indië teen Sri Lanka op die ouderdom van 19 gemaak. Hy het sy Toetsdebuut in 2011 gemaak. Virat Kohli was gebore op 5 November 1988 in Delhi. Sy pa, Prem Kohli, het gewerk as 'n kriminele prokureur en sy ma, Saroj Kohli, is 'n huisvrou. Hy het 'n ouer broer, Vikas, en 'n ouer sister, Bhavna. Volgens sy familie, toe hy drie jaar oud was, sou Kohli 'n krieketkolf optel en rondswaai en vir sy pa vra om vir hom te boul. In Augustus 2008 is Kohli in die EDI vir die toer in Sri Lanka benoem. Hy het onder meer tydens die Krieketwêreldbeker 2011, Krieketwêreldbeker 2015 en Krieketwêreldbeker 2019 vir Indië gespeel.